Hiziv an deiz e veiz kevredigezh Breizh (hag ar bed politikel anezhi da-heul) an dañjer a ginnig mougañ ar brezhoneg. Un araokadenn hollbouezus eo kement-se, a c’haller keñveriañ gant an dihun zo bet ouzh kudennoù an endro. Gallout a ra an aotrouniezhoù kreskiñ a-vras plas ar yezh er gevredigezh. Ret eo, e-ser kenderc’hel gant an hentoù zo bet digoret dija, kenurzhiañ gwelloc’h ar politikerezhioù e pep live eus ar velestradurezh (adalek ar Stad betek ar c’humunioù), bodañ a-zevri an ensavadurioù barrek war bep tachenn, lakaat palioù uhel hag ober e doare ma vint tizhet, evit dont, a-benn ar fin, « diorren yezhel padus ».